
Cynllun Mentora – Cwestiynau Cyffredin

Beth sy’n gwneud Mentor da?
Mae’r rhinweddau a ganlyn yn rhai defnyddiol, a bydd y rhestr wirio hon yn ddefnyddiol i unrhyw un sy’n ystyried p’un a ddylent fod yn fentor neu beidio:
· Rhaid i chi fod ar gael i allu cwrdd yn rheolaidd – er enghraifft awr bob pedair i chwe wythnos – gyda’ch mentai.
· Rhaid i chi allu meithrin y math iawn o berthynas gyda’ch mentai. Rhaid ichi feddu ar sgiliau gwrando da. Rhaid ichi allu cynnig cymorth a her. Rhaid ichi allu gweithio mewn ffordd anfeirniadol a heb gyfeirio, gan roi i’r mentai y cyfle i roi cynnig ar bethau yn eu ffordd eu hunan ac, os oes raid, i ddysgu o’u camgymeriadau. Mae angen i’r mentor allu rhannu eu profiadau eu hunain mewn ffordd sy’n galluogi i’r mentai gymryd yr hyn yr hoffent ei ddefnyddio a gadael yr hyn nad ydynt.
· Rhaid i chi barchu cyfrinachedd yn llwyr.
· Mae angen ichi fod â diddordeb yn eich dysgu a’ch datblygiad eich hunan ac mewn cefnogi dysgu a datblygiad eraill. 
· Hefyd, mae’n ddefnyddiol os oes gennych olwg positif ond realistig ar y byd.

Beth yw mentora a sut y mae’n wahanol i hyfforddi?
Gwahaniaeth pwysig rhwng hyfforddi a mentora yw i ba raddau y mae’r hyfforddwr neu fentor yn arwain a chyfeirio’r ‘cleient’. Mae hyfforddi’n eistedd tua phen di-gyfeirio y sbectrwm ac mae mentora tua’r pen cyfeirio.
Mae hyfforddwyr yn defnyddio eu gallu i wrando ac i ofyn cwestiynau agored i greu perthynas o gysylltiad ac ymddiriedolaeth yn galluogi i’r llall egluro’r hyn sy’n bwysig iddynt ac i weithio allan beth i’w wneud i gyflawni eu huchelgeisiau. Mae mentor yn tynnu ar eu profiad a gwybodaeth i roi cyngor ac arwain person llai profiadol er mwyn cyfoethogi eu perfformiad neu gefnogi eu datblygiad.  Mae’n debygol iawn y bydd mentor yn defnyddio sgiliau hyfforddi a chwestiynu’n rhan o’r berthynas fentora.
Sut allai Mentor fy helpu i?
Gall mentora fod yn werthfawr ar lawer o adegau mewn gyrfa, gan eich helpu i:
· ddysgu drwy adfyfyrio’n feirniadol ar eich profiad
· datblygu eich hyder a’ch sgiliau
· gwella perthnasoedd anodd
· ymdrin â heriau perfformio
· cynllunio eich gyrfa a datblygiad proffesiynol.

Beth a fyddaf yn ei elwa o fod yn Fentor?
Er mai’r prif bwrpas yw helpu’r mentai, mae’r rhan fwyaf o bobl yn darganfod eu bod ar eu hennill mewn amrywiaeth o ffyrdd o ganlyniad i fod yn fentor:
· gwir foddhad wrth helpu person arall i ddysgu a thyfu
· chwarae rhan wrth adeiladu dyfodol y Brifysgol
· arfer a datblygu ystod o sgiliau cyfathrebu.
· gweld y byd o safbwynt gwahanol trwy lygaid y mentai.

[bookmark: support][bookmark: time]Faint o amser sydd ei angen?
Mae hyn yn rhywbeth y bydd y mentor a’r mentai yn cytuno arno ar ddechrau eu gwaith gyda’i gilydd. Fel arfer, byddwch yn cwrdd â’ch gilydd am tuag awr bob 6-8 wythnos. Gall fod yn ddefnyddiol ichi gwrdd bob 4 wythnos am y ddau neu dri sesiwn cyntaf i adeiladu ychydig o fomentwm a chydberthynas.

Sut caiff menteion eu paru gyda mentoriaid?
Cesglir gwybodaeth am gyfranogion y cynllun drwy’r ffurflen gais e.e. p’un a fyddai’n well ganddynt bartner mentora gwrywaidd neu fenywaidd, ac mae cydlynydd y cynllun hefyd yn edrych yn agos ar amcanion pobl i’w paru nhw, yn aml mae hyn yn cynnwys trafodaethau dilynol gyda chyfranogion.

Beth sy’n digwydd yn y cyfarfod cyntaf?
Un o’r pethau cyntaf rydym yn eu hargymell pan fyddwch yn cwrdd â’ch partner yw pennu ‘contract’ mentora. Mae hyn yn amlinellu’n fras yr hyn yr hoffech ei gael o’r berthynas, faint o amser ac ymdrech rydych yn barod ei fuddsoddi a logisteg y berthynas. Wrth gytuno ar eich contract mentora mae’n bwysig ystyried yr hyn yr hoffech ei gael gan y berthynas.  Efallai y bydd rhai pobl angen help gyda goliau penodol iawn e.e. gwella sgiliau penodol neu reoli prosiect, efallai bod gan eraill fater gwaith penodol y maent angen help gydag e e.e. ymdrin â chydweithiwr anodd, efallai bod gan eraill goliau llai penodol e.e. ystyried symud oddi wrth rôl bresennol, ddim yn siŵr beth i’w wneud nesaf. Mae ffurfio’r goliau hyn yn bwysig ar ddechrau’r berthynas. Mae rhai ffurflenni sampl ac adnoddau ar gael ar Moodle i gefnogi’r berthynas hon, ond diben mentora yw cefnogi a hwyluso datblygiad proffesiynol, nid llenwi ffurflenni.

Pa mor gyfrinachol ydy hyn a pha gofnodion a gedwir neu a rennir?
Mae’r cynllun wedi’i lunio i fod yn hyblyg ac mae’n canolbwyntio ar anghenion pob pâr unigol.  Bydd y mentor a’r mentai ynn dymuno sefydlu eu rheolau eu hunain yn seiliedig ar eu perthynas o ran amlder cyfarfodydd, pa gofnodion a gedwir a dulliau cyfathrebu. Gyda hyn mewn golwg, lluniwyd templedi i gefnogi’r berthynas fentora, fodd bynnag nid yw’n hanfodol cadw cofnod ysgrifenedig o gyfarfodydd. Rhaid ichi allu ymddiried yn eich gilydd a datblygu perthynas saff, anfarnol lle gallwch chi’n dau fod yn agored.  Ni ddylid rhannu gwybodaeth y tu allan i’r berthynas fentora heb ganiatâd unswydd y naill bartio a’r llall. Mae’r lefel cyfrinachedd hwn yn parhau ar ôl i’r berthynas fentora ddod i ben. Ni fyddwch fyth yn cael gorfod datgelu manylion yr hyn a drafodwyd yn eich cyfarfodydd.

[bookmark: _GoBack]Beth sy’n digwydd os na fyddwn ni’n dod ‘mlaen â’n gilydd?
Mae yna bosibilrwydd na fydd rhai o’r parau’n gweithio’n ymarferol, ac mae’n debyg y bydd hyn yn dod i’r amlwg yn weddol gyflym. Nid yw hyn yn fai ar y naill barti na’r llall ac fe fydd y sefyllfa’n cael ei ddatrys mewn ffordd anfarnol.  Gall y naill barti neu’r llall gysylltu â Chydlynydd y Cynllun i rannu eu profiadau a bydd pâr newydd yn cael ei lunio lle bo’n briodol. Mae’n werth cadw mewn cof bod perthynas mentora wedi’u greu i herio ac i wneud ichi feddwl mewn ffordd wahanol amdanoch chi eich hun a’ch ymagwedd.  O ganlyniad, efallai y bydd adegau yn ystod eich cyfarfodydd lle byddwch yn gweithredu tu allan i’ch maes arferol, ac efallai mai yn ystod y cyfnodau hyn y byddwch yn elwa’r mwyaf o’r berthynas.

Beth sy’n digwydd os bydd y mentai yn codi materion nad ydw i, yn fentor, yn teimlo y gallaf ymdrin â nhw?
Nid yw bod yn fentor yn golygu mai eich nod yw datrys problemau ar ran pobl eraill, ond yn hytrach, eich bod yn gwrando ac yn cynnig mewnwelediad neu’n eu herio i feddwl am faterion mewn ffordd wahanol. Os cewch eich hunan mewn sefyllfa lle byddwch yn teimlo nad ydych yn gymwys i ymdrin â’r pynciau y mae eich mentai’n eu codi, dylech ofyn am help drwy gysylltu â Chydlynydd y Rhaglen.

Mae diddordeb gen i, sut alla’i gymryd rhan?
Os oes gennych ddiddordeb mewn cael mentor i’ch cefnogi – neu mewn bod yn fentor i rywun arall – siaradwch gyda’ch rheolwr llinell ac yna llenwch y Ffurflen Gais Mentora neu cysylltwch â Chydlynydd y Cynllun sara.mills@uwtsd.ac.uk am drafodaeth anffurfiol.

